
NIN IE 0 PO e Ne 
„Maiestatea Sa Regele Carol al Il-lea 


Toată suflarea românească a tresărit de 
4 bucurie la vestea ce, ca un gând ce nu cu- 





îi noaşte slăvilare, s'a răspândit peste ioată lumea 


-* în preajma marelui praznic al Rusaliilor. Dum: 


“+ nezeul nostru cel ce dă viață popoarelor, pe 


cum În, ziua de Rusalii a trimis, ca o suflare 
de vânt ce vine repede, pe Spiritul Slânt Apo- 
„ stolilor îngrijoraţi, aşa sa milostivit de neamul 
+ românesc, care pe urma atâtor frământări mari 
| ajunsese la grele încercări, şi a făcut să co- 
„ bpâre în mijlocul lui, străbătând văzduhul cu 
f putere vijelioasă, acela care era aştep- 
iarea tuturor şi nădejdea îndreplării spre mai 


„» bine: Principele Carol. 


Patru ani de zile cel mai popular şi iubit 
„, Principe a fost smuls din mijlocul nostru şi 
după moartea Marelui Rege Ferdinand împie- 
- decat de a-şi ocupa tronul, în care timp sau 
adunat năcazurile și s'au înmulţit neajunsurile. 
Dar a văzut Dumnezeu credinţa poporului în 
nădejdea izbăvirii, şi în ziua de 6 lunie c. pe 
aripile văzduhului ne-a trimis acasă mângăitor 
şi izbăvitor pe acela ce trebuiă să fie totdea- 
una aici între noi, pe A. S. R. Principele Carol, 
moștenitorul Tronului şi viitor rege după orân- 
duiala de temelie a ţării. Şi Ţara întreagă l-a 
primit cu acea bucurie cu care a primit mân- 
tuirea de sub stăpânirea străină de veacuri. 


Corpurile legiuitoare constituite în Adu- 
nare Naţională au anulat actul silit dela 4 
Ianuarie 1926 reintegrând pe Principele Carol 
în toate drepturile sale de prinţ moștenitor; iar 
în ziua de 8 lunie c., Duminica Rusaliilor, a 
tost proclamat de Rege şi în fața Adunării 
Naţionale a depus jurământul pe Constituţiunea 
“Ţării, 

lubiți Fraţi şi Fii, 
Să mulţumim din tot sufletul Dumnezeului 


- celui atotputernic, care măsoară viața popoa- 


relor, că s'a milostivit spre poporul său în timp 
potrivit trimițându-i povăţuitor către zile mai 
bune aici în viaţa aceasta pământească. Daţi 
ascultare şi supunere Maiestăţii Sale Regelui 
nostru Carol al II-lea, pe care Dumnezeu l-a 
aflat drept ca să împărățească pe pământ; 
plecaţi-vă diregătorilor lui, ca darul lui Dum- 
nezeu să se pogoare deplin asupra noastră. 


Şi când comunicăm aceste Veneratului 
Cler şi iubiţilor credincioși din Eparhia Noastre. 
lăsăm tuturor purtătorilor oficiilor parohiale din 

cuprinsul Eparhiei Noastre, ca în Duminica 
proximă după primirea acestora, să se oficieze 
în fiecare parohie un Te Deum, şi dispunem 
totodată, ca la Sfintele Liturghii, precum şi la 


toate celelalte slujbe dumnezeieşti, unde se face . ' 


pomenirea Regelui, să se pomenească: 


Inălțatul Regele nostru Carol al Il-lea, 


căruia îi cerem dela Dumnezeu să-i dăruiască 
viaţă îndelungată, să-l scutească sub acopere- 
mântul bunătăţii sale, dăruindu-i domnie lungă, | 
rodnică şi păciuită; iar împărăției lui toată pri- 
sosinţa bunătăţilor, ca poporul lui să trăiască 
întru bucurie şi pace; şi aşa să închege și să 
întărească pentru totdeauna ceeace a realizat 
marele său înaintaş Carol Î. şi a desăvârşit 
marele Său Părinte Ferdinand cel loial și în- 
temeietor de ţară. 


Trăiască Maiestatea Sa Regele Carol al: 
II-lea! 

Trăiască Dinastia! 

Trăiască România-Mare! 


Dat în Reşedinţa Noastră Episcopească . 
din Oradea, la Praznicul Pogorârii Spiritului 
Sfânt din anul Domnului 1930, al Episcopatului 
Nostru al XVIII-lea. 


Episcop Valeriu Traian. 

Telegrama trimisă de către 
I. P. S. Sa Valeriu Traian 
Maiestăţii Sale Regelui Carol II. 


Bucureşti | 


Sosirea Maiestăţii Voasire în Țară şi sui- , 


rea pe Tronul glorios al României a umplut. 
de cea mai vie bucurie și speranţă sufletul meu . 
al clerului și poporului credincios al Eparhiei 
române unite de Oradea. Depunem la picioa- . 
rele Maiestăţii Voasire omagiul sentimentelor |. 
noastre de îidelitaie, dragoste şi alipire, rugând ; 
Pronia divină să Vă dăruiască stăpânire înde- : 
iungată spre înflorirea Patriei și sirălucirea 
Coroanei. 

Episcop Valeriu Traian Frențiu 

Prociamaţia M: S. Regelui Carol al II-lea 


Către Români, 


Împins de marea Mea dragoste de Țară, am sosit în mijlocul Poporului Meu spre ai, 
conform făgăduinţii date, pavăză fiului Meu și strajă Patriei. 

Când acum mai bine de patru ani, mijloace, pentru Mine neînţelese, au fost înirebuin- 
țaie, faţă de Scumpul Meu Părinte și faţă de Mine, să Mă silească a Mă îndepărtă de Țara 
Mea iubită, nu am putut crede o clipă că o Domnie atât de glorioasă se va sfârși fulgerător. 

Astăzi în mijlocul vostru am venit cu inima plină de dragoste pentru toţi Românii și cu 
singurul gând de a strânge împrejurul Tronului pe toţi fiii Patriei dornici de muncă și de adevăr. 

În sufletul Meu nu a rămas nici o umbră de resentiment faţă de acei cari, în răstimpul 
pribegiei, au crezut că puteau prin vorbele lor să şteargă din inima acelui Popor, în mijlocul 
căruia M'am născut şi am crescut, legătura sufletească ce Ne-a unit. 

În clipele grele prin care trece Țara, fac cel mai cald apel tuturor fiilor săi, la cea mai 
sinceră și desinteresată colaborare pentru desvoltarea forţelor ei vii. 

Cer ca toţi, fără deosebire de opinie politică, credinţă sau obârşie, să-Mi dee sprijinul 
lor cel mai larg pentru propăşirea Țării prin cinste și demnitate. 


CAROL II. 


[DIO OIPIDIDIDIRIDIDIDI DIDI DIDI Di Dia DDD OD CCD je Dolce ci ol oiCoieDi oi iDiceo! 


In fuga evenirinentelor. 


In seara de Vineri 6 lunie c. cu iuțeala fulgeru- 
lui s'a răspândit vestea sosirii în ţară a Principelui 
Carol. Un avion, ca toate avioanele, s'a; ivit. deasupra 
Orăzii în amiaza zilei de Vineri, fără ta lumea să-i 
dea vre-o mare importanţă. A fost nevoit să aterizeze 
la marginea oraşului din lipsa de ulei; apoi a doua 
oră din lipsa de benzină în apropiere de Vadul 
Crişului. 

La ora 7 şi 10 Principele a sosit la Cluj într'un 
avion Potez trimis din Cluj înaintea lui şi ateriză pe 
aerodromul gr. Il. de aviaţie, unde fu salutat de către 
coloneii Precup şi Dahinten. Imbrăcat apoi în uni- 
forma de general de aviaţie plecă spre Bucureşti cu 
un avion Potez pilotat de căpitanul Opriș. La ora 10 şi 
10 ateriză pe aerodromul dela Băneasa. De aici se 
îndreplă spre palatul Cotroceni, unde îi aşteptă dejă 
Principele Nicolae. 


Intrevederea cu d. Iuliu Maniu. 


Principele Carol îndată după sosire a avul o 
inlrevedere cu d. Maniu pimul ministru. Târziu noapea 
guvernul a dat apoi următorul comunica! oficial: „A. 
S. Regală Principele Carol a sosit aseară cu avionul 
în Capitală. A. S. Regală a luat contact cu A. S. Re- 
gală Principele Regent Nicolae şi cu d. luliu Maniu, 
preşedintele consiliului de miniştri. Un consiliu de mi- 
niştri se întruneşte spre a aviza. In toată ţara dom- 
neşte ordine şi linişte.“ 

Guvernul s'a întrunit în consiliu de miniştri, care 
a durat până la ora 4, când s'au suspendat discuţiile, 
reluându-se în consiliul de miniştri dela ora 9 a. m. 


Convocare Adunării Naţionale 
şi anularea actului de 4 lanua- 
rie 1926. 


Evenimentele se precipitară cu iuțeală vertigi- 
noasă. Guvernul d. Maniu a demisionat şi s'a format 
un alt guvern sub prezidiul d. Mironescu; Regența 
s'a descomplectat prin demisia Principelui Nicolae; a 


urmat apoi demisia Patriarhului Miron şi a Regentu: 
lui Sărăţeanu. 

In urma acestora puterile constituționale au tre- 
cut asupra Adunării Naţionale, care Duminică în 8 
lunie la ora 11 a. m. a votat legea prin care se anu- 
lează actul dela 4 lan. 1926; asemenea s'a voia! şi 
legea prin care moştenitorul Tronului României ia şi: 
numele de: Mare Voevod al Albei-lulia. 


Proclamarea noului 

Rege Carol al Il-lea. 

Cu 485 voturi pentru şi 1 conţra Principele 

Carol a fost proclamat de Rege. La ora 3 şi 15 d, 

a. M. S. Regele Carol al II-lea a depus jură-rântul pe 

Constituţiunea Ţării, Cu ocaziunea aceasta a ţinut ur- 
mătoarea cuvântare: 

Primirea atât de emoţionantă ce Mi-o faceţi Mă mişcă 


atât de adânc, căzi sunt fericit de a puteă resimţi prin 


glasul Domniilor-Voastre sentimentele acelor cari v'au 
trimis aci, şi de a constată încă odată legătura sufletească 
ce M'a unit şi Mă va uni întotdeauna cu poporul Meu. 

Jurământul ce L'am depus astăzi în fața reprezentan- 
ților naţiunii depăşeşte zidurile acestui locaş istoric şi 
pentru sufletul Meu devine un legământ stânt între Mine- 
Rege şi poporul Meu. 

E un legământ luat în faja Celui Atotputernic de a fi 
părintele plin de grijă şi de râvnă al fiilor săi, -' 

Pribegia de mai bine de patru ani, departe de popo- 
rul în mijlocul căruia Mam născut și am fost crescut, 
a fost silită de unii, cari prin vorbele lor au îndurerat 
sufletul Marelui vostru Rege și Scumpul Meu Părinte și 
cari au avut de scop de a rupe legătura între Mine și 
Români. 

Manifestaţia înălțătoare de astăzi dovedeşte vădit că 
aceste încercări nu şi-au atins scopul şi că iubirea ce am 
dus, neclintită în sufleful Meu, faţă de România, este răs- 
plătită cu prisosinţă prin dragostea ce Mi-o arată națiunea 
prin reprezentanţii ei. 

Păşesc astăzi cu sufletul înălţat în mijlocul poporu- 
lui Meu şi cu o inimă încare s'a şters cea din urmă urmă de 
mâhnire, chiar faţă de aceia cari au încercat prin acţiunea 
lor nechibzuită să rupă legătura indisolubilă între Mine şi 
tot ce simte româneşte. 

Urmând pilda din seriptură, zic: Nu vreau moartea 
celor celor ce au greşit, ci înfoarcerea lor la matca din 
care nimeni n'ar fi trebuit să iasă. 

Eu n'am venii să mă răzbun pe nimeni, ci cu inima 
caldă şi iubitoare să strâng într'un mănunchiu pe toți acei 
cari au voința şi puterea de a colaboră pentru propășirea 
Patriei. 


Adânc emoţionat, gândul Meu se îndreaptă către | 


acei cari înaintea Mea au depus aci acelaș jurământ şi 
cari şi-au închinat toată viaţa binelui ţării căreia au fost 
sortiți s'o conducă. Umbrele Marilor Noștri Regi: Carol 1 
şi Ferdinand cel Loial, Mă însoțesc astăzi în mijlocul 
Domniilor-Voastre şi sufletul Scumpului Meu Părinte se 
bucură de a-și vedeă astăzi îndeplinită ultima Sa voinţă şi 
cea mai fierbinte a Lui dorinţă. 

Pilda ce Mi-o dau, prin nesfârşita Lor dragoste de 
Țară și apărare a intereselor ei, va fi pe deplin urmală 
de Mine, 

Eu am crescui în mijlocul vostru, durerile voastre au 
fost durerile Mele, idealurile neamului Meu au fost idea: 
lurile Mele. 

Nu pot — văzând aci în fața Mea întruniţi reprezen- 
tanţii Românilor dela Nistru pân” la Tisa, din Hotin şi 
pân' la Mare, din Boian la Vatra-Dornii, din Sătmar pân ia 
Săcele şi dela Turnwn Dorohoi, să nu mă gândesc cu ne- 
spusă evlavie la acei opt sute de mii de morți și la acei 
Juptători din Ardeal, Bucovina şi Basarabia cari prin sân- 
gele lor au închegat pentru totdeauna unirea Naţiei în gra: 
niţele ei fireşti. 

Moștenirea aceasta sfântă trebuie s'o păsirăm ca cel 
mai sfânt odor şi întărit încă mai mult de către aceste 
jertfe, sunt hotărît să menţin, fără șovăire, jurământul Meu 
de a păzi neatinsă integritatea teritoriului național. 

Spre a duce la îndeplinire, fără piedică, această făgă- 
duință, am nevoie, mai înainte de toate, de colaborarea 
fără preget a tuturor forţelor vii ale naţiunii. 

Fără unirea tuturora nu vom puteă apare în faţa celor 
ce ne pismuesc, ca o forţă indisolubilă care, sprijinită pe 
o armată organizată după ultimele cerinţi şi care se va 
puteă totdeauna bizui pe deplina Mea grijă, spre a păși 
definitiv la o muncă paşnică şi harnică. 

__ Greutățile, care unora li se par de neînlăturat, vor 
puteă, fără nici o îndoială, să fie călcate în picioare de 
o Românie unită și hotărită. Nu vreau să pun la îndoială 
nici o clipă patriotismul acelora cari, prin poziția lor, au 
datoria de a lucră la progresul Țării. Şi sunt convins câ 
toţi, fără deosebire de opinie politică, credință şi obârşie, 
se vor întruni într'un mănunchiu în jurul Tronului, spre a 
conlucră cu toţii împreună la aşezarea Țării noastre pe 


temelii care să-i permită o desvoltare şi să-i asigure ne- - 


clintit locul care-i sortit să ocupe în consorțiul lumei 
civilizate 

Vom trebui, conlucrând cu acei cu cari suntem legaţi 
şi în sentimentele de prietenie cu toate popoarele. şi mai 
ales vecinii noştri, să lucrăm la restabilirea urmelor care 
ni le-au mai lăsat marea învălmăşeală mondială de acum 
patrusprezece ani. 

Țara noastră este a'ât de bogată, are atâtea resurse 
naturale, încât nu putem, cu concursul tuturor, să nu în- 
dreptăm cât mai repede starea economică şi să redăm 
astfel mulțumirea materială locuitorilor cari de atâta 
vreme o aşteaptă. Patrimoniul de bogății ale României este 
atât de mare, încât și pe terenul cultural vom trebui să 
ne luăm locul în lume, graţie intelectualilor noștri ai căror 
reprezentanţi, cei mai de seamă, se găsesc în mijlocul 
Domniilor-Voastre. 

Mai am o bucurie pe care ţin să v'o împărtăşesc, 
bucuria cea mai mare, care în clipele aceste de reîntoar- 
cere Imi umple sufletul: este terminarea celui mai mare 
chin ce L-am avut de îndurat în anii Mei de pribegie; în 
sfârşit, Mi-am regăsii Scumpul Meu Fiu, pe care-L voiu 
puteă, cu toaţă iubirea, să-L cresc în sentimentele ce au 
ilustrat pe strămoșii Lui: dragostea nesfârșită de Țară. 

Țiu încă să aduc mulţumirile Mele iubitului Meu Frate 
şi tovarășilor Săi din Regenţă, cari în acest răstimp au 
avut grijă de buna gospodărie a Țării. 

Siârsind cuvântul Meu, încă odată fac cel mai căl- 
duros apel ca toţi să lucrăm împreună pentru bunul cel 
mai scump al nostru: Patria. 

Români din patru unghiuri, uniți-vă în gânduri, uniţi-vă 
în simţiri. 


Inainfe spre muncă! 





Tipografia şi Litografia Românească S. A.. Oradea 

Concurs 
la catedrele vacante dela 
şcolile secundare diecezane 


In conformitate cu art, 12 din „Legea asupra ra“ 
porturilor dintre şcolile secundare confesionale române 
din Braşov, Beiuş, Brad şi Ministerul Instrucțiunii“ 
promulgată cu data de 5 August 1929 No. 2799, prin. 
aceasta se publică catedrele vacante dela şcolile se- 
cundare ale Diecezei Noastre. 

Pentru ca cineva să poată îi numit profesor sau: 
maiesiru cu titlul provizor la vre-una din şcolile Noa- 
stre, pe lângă condiţiunile prevăzute în art. 36 din: 
legea peniru învăţământul secundar, trebue să mai în- 
deplinească, conform art. 10 din susmenţionata lege, 
şi următoarele condițiuni : 

a) să fie de religia unită (gr. cat.); 

b) profesorii bărbaţi, cu excepţia maiestrilor, să: 
fie şi absolvenţi ai unei şcoale superioare de teologie, 
sau cel puţin studenţi în teologie. 


Catedre vacante la: 


LA Liceul de băieţi din Beiuş: 


1. Română, Latină (No. 2 cu 14 ore); 

2. Franceză (No. 5 cu 17 ore); 

3. Germană,: Engleză (No. 6 cu 9 ore); 

4. Matematică (No, 9 cu 16 ore); .  . 

5. Ştiinţe fizico-chimice şi matematici (No. 10 cw 
15 ore); - 

6. Muzică (No. 9 cu 12 ore); | 

7. Educaţie Fizică (No. 14 cu 14 ore); 


II. Liceul de fete din Beiuș: 


Religia gr. cat. (No. 1 cu 13 ore); 

Română, Latină (No. 2 cu 14 ore); 

Română, Filosofie (No. 3 cu 16 ore); 
Latină, Elină (No. 4 cu 14 ore); 

Franceză (No. 5 cu 17 ore); 

Istorie (No. 7 cu 14 ore); 

Matematică (No. 9 cu 16 ore); 

Desemn și Caligrafie (No. 13 cu 9 ore); 

. Educaţie fizică, Sporturi (No. 14 cu 14 ore): 
10. Lucru de mână şi gospodărie (No. 15 cu 17 ore);. 


. 


PPRAPNRUuRR 


III. Şcoala normală diecezană: 


1. Română (No. 2 cu 22 ore); 

2, Pedagogie (No. 4 cu 14 ore); 

3. Ştiinţe şi practică agricolă (No. 11 cu 181/2 ore) ;. 
5. Geografia (No. 14 cu 11 ore); 

6. Lucru manual (No. 18 cu 28 ore); 

7. Educaţia fizică (No. 22 cu 28 ore); 


Cererile de numire, însoţite de toate actele jus-- 
tificative (exlras de botez, certificat de studii şi exa- 
mene, numiri anterioare şi certificate de serviciu), se 
vor înainta Episcopiei române unite de Oradea Mare: 
până la 30 lunie 1950. 


Oradea, 7 lunie 1930. 


Redactor responsabil: Dr. Nicolae Flueraș- 

